46. Gustav Suits kirjutas Aino Kallase romaani "Ants Raudjalg" kohta pika arvustuse (Elu, 22., 24., 28. ja 31. XII 1907, nr 110-112 ja 114), milles muuhulgas nentis: "Ma ei pea nõnda siis mitte julgeks arvata, et Aino Kallas meie elule teatud mõttes osalt ikka "võõraks" jääb, kuigi ta meie elutingimistes muidu, näit. tegelikult täiesti peaks kodunema" (Elu, nr 111, lk 2). Teose hinnangu juurde kuulub: "Kuna meie "Ants Raudjalas" nõnda siis küll suure hulga relativilisi väärtusi oleme võinud kätte näidata, on meil kõigest eelolevast ometi selge, et sel mitte absolutilist meistritöö väärtust ei või olla" (Elu, nr 114, lk 2).